Diari Oficial de la Generalitat Valenciana


Sumari del DOGV 9497, del 26-12-2022 (2022/12252)

Extracte de la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al programa de modernització del comerç: fons tecnològic, en el marc del Pla de Recuperació, Transformació i Resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12478


Data del document
:   21-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al programa de modernització del comerç: fons tecnològic, en el marc del Pla de Recuperació, Transformació i Resiliència. [2022/12913]  
  
BDNS (identif.): 665754.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/665754)  
  
Primer: Beneficiàries  
Podran sol·licitar i ser beneficiàries d'aquestes subvencions aquelles persones físiques i jurídiques a les quals fa referència per a cada tipus d'ajuda la base cinquena de la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al programa de modernització del comerç: fons tecnològic, en el marc del Pla de Recuperació, Transformació i Resiliència, d'entre les previstes en la base cinquena, de l'annex I d'aquesta resolució, si compleixen els requisits establits.  
  
  
Segon: Objecte i finançament  
Convocar en l'exercici 2022 les següents ajudes destinades a secundar i impulsar la competitivitat i modernització, a través de la transformació digital i sostenible de les petites i mitjanes empreses de comerç minorista i les associacions sense ànim de lucre del sector comercial, en el marc del Pla de Recuperació, Transformació i Resiliència, emmarcades en la inversió 4, Suport al comerç, Component 13, Impuls a la pime, pels imports següents, de conformitat amb la regulació de la base tercera de l'annex I, de l'esmentada Resolució de 21 de desembre de 2022:  
  
- Línia d'ajudes destinada a pimes del sector comercial: un import global màxim estimat de 3.500.000 euros amb càrrec a la línia pressupostària S9034, de capítol 7.  
- Línia d'ajudes destinada a associacions sense ànim lucratiu: un import global màxim estimat d'1.328.435. euros amb càrrec a la línia pressupostària S9034, de capítol 7.  
  
Tercer. Bases reguladores  
Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al programa de modernització del comerç: fons tecnològic, en el marc del Pla de Recuperació, Transformació i Resiliència, regulades en l'annex I. Resolució publicada en el Diari Oficial de la Generalitat Valenciana.  
  
Quart. Termini de presentació de sol·licituds  
Des del dia 10 de gener fins al dia 3 de febrer de 2023 tots dos inclusivament.  
  
Cinqué. Altres dades  
1. Sol·licituds, justificació i documentació: Les sol·licituds, segons model normalitzat disponible en el corresponent tràmit telemàtic en funció de l'ajuda que es pretenga sol·licitar de les regulades en aquesta convocatòria es presentaran, únicament per via telemàtica, a través de la seu electrònica de la Generalitat (http://sede.gva.es) accedint a GUIA PROP Tràmits i Serveis, d'acord amb el que preveu la base onze de les bases reguladores i en aplicació del que disposa l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP). Qualsevol sol·licitud presentada seguint un procediment diferent de l'ací descrit, serà inadmesa.  
A la sol·licitud i a l'annex s'acompanyarà la documentació que procedisca. Juntament amb la sol·licitud es presentarà la justificació de les ajudes, d'acord amb la base onze de la regulació continguda en l'annex I de la Resolució  
2. Criteris de valoració: Les sol·licituds es tramitaran de conformitat amb el que s'estableix en les bases reguladores, i la concessió s'efectuarà en règim de concurrència no competitiva, d'acord amb el que s'estableix en les esmentades bases reguladores, per ordre de presentació de sol·licituds, fins a esgotar el crèdit disponible. A l'efecte, no es considerarà presentada la sol·licitud fins que s'aporte tota la documentació requerida i l'expedient estiga complet.  
3. Pagaments: Sobre la quantitat justificada i aprovada, una vegada verificat el presentat per la beneficiària, s'aplicarà el percentatge de suport concedit. El pagament d'aquestes ajudes es realitzarà en l'exercici 2023, amb càrrec al pressupost aprovat per a aquest exercici.  
  
València, 21 de desembre de 2022.- El conseller d'Economia Sostenible, Sectors Productius, Comerç i Treball: Rafael Climent González.